Document ID: 31996D0505

PADOMES LĒMUMS
(1996. gada 25. jūlijs)
par Nolīguma slēgšanu starp Eiropas Kopienu un Izraēlas Valsti par sadarbību zinātnes un tehnikas jomā
(96/505/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, jo īpaši tā 130.m pantu saistībā ar 228. panta 2. punkta pirmo teikumu un 228. panta 3.punkta pirmo daļu,
ņemot vērā Komisijas priekšlikumu,
ņemot vērā Eiropas Parlamenta atzinumu[1],
tā kā Kopiena un Izraēla īsteno īpašas pētniecības programmas jomās, kas interesē abas puses;
tā kā, ņemot vērā iepriekšējo pieredzi, saskaņā ar 1975. gada Nolīgumu starp Eiropas Ekonomikas kopienu un Izraēlas Valsti [2] abas puses ir izteikušas vēlēšanos izveidot padziļinātu un paplašinātu struktūru sadarbības veikšanai zinātnes un tehnoloģijas jomā;
tā kā Izraēlas Valsts, no vienas puses, un Eiropas Kopiena un tās dalībvalstis, no otras puses, ir parakstījušas Eiropas un Vidusjūras reģiona valstu nolīgumu, kas paredz sarunas par sadarbības nolīgumu zinātnes un tehnoloģijas jomā;
tā kā Padome ar 1994. gada 29. septembra lēmumu pilnvaroja Komisiju apspriest Nolīgumu starp Eiropas Kopienu un Izraēlas Valsti par zinātnisko un tehnisko sadarbību;
tā kā Padome 1996. gada 18. marta Lēmumā izlēma, ka Nolīgums par zinātnisko un tehnisko sadarbību jāparaksta Eiropas Kopienas vārdā;
tā kā Nolīgums par zinātnisko un tehnisko sadarbību tika parakstīts 1996. gada 25. martā;
tā kā jāapstiprina Nolīgums starp Eiropas Kopienu un Izraēlas Valsti par zinātnisko un tehnisko sadarbību,
IR PIEŅĒMUSI ŠO LĒMUMU.
1. pants
Ar šo Kopienas vārdā tiek apstiprināts Nolīgums starp Eiropas Kopienu un Izraēlas Valsti par zinātnisko un tehnisko sadarbību.
Nolīguma teksts ir pievienots šim lēmumam.
2. pants
Padomes priekšsēdētājs Kopienas vārdā sniedz Nolīguma 13. pantā paredzēto paziņojumu.
Briselē, 1996. gada 25. jūlijā

Labels: 7
18
15
5